Diari Oficial de la Generalitat Valenciana


Sumari del DOGV 4050, del 25-07-2001 (2001/6401)

ORDRE de 27 de juny de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura d'una finca rústica, parcel·la 38 del polígon 17, situada en el Parc Natural de la Marjal Pego. Oliva, del terme municipal d'Oliva (València).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4050

Data del DOGV
:   25-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6401


Data del document
:   27-06-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Oliva
    * propietat immobiliària

ORDRE de 27 de juny de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura d'una finca rústica, parcel·la 38 del polígon 17, situada en el Parc Natural de la Marjal Pego- Oliva, del terme municipal d'Oliva (València). [2001/S6401]
  
Mitjançant escriptura de compravenda, atorgada pel notari de València el senyor Vicente L. Simó Santonja, número 952 del seu protocol, el dia 3 de maig de 2001, la Generalitat Valenciana va adquirir una finca rústica, situada en la partida Revolta del terme municipal d'Oliva (València), dins dels límits del Parc Natural de la Marjal Pego-Oliva, que consta en l'Inventari General de Béns i Drets de la Generalitat Valenciana amb el número A01/03/102/0023 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, amb la finalitat de preservar les espècies biòtiques i abiòtiques del Parc Natural de la Marjal Pego-Oliva, dins del qual s'ubica l'immoble que es descriu a continuació i que consta en l'Inventari General de Béns i Drets de la Generalitat Valenciana amb el número 01/03/102/0023:
  
Finca rústica: arrossar, situada en el terme municipal d'Oliva, partida Revolta, de 35 àrees i 30 centiàrees, equivalents a 3.530. És la parcel·la 38 del polígon 17. Confronta: nord, hereus de Carmelo Oltra; sud, Manuel Bolo; est, vall de la Partida; i oest, riu Roger. En tràmit d'inscripció, és la finca registral número 31.433, inscrita en el Registre de la Propietat d'Oliva al tom 1.054, llibre 265, foli 16, inscripció 1ª.
  
Segon
  
L'immoble esmentat queda integrats en el domini públic de la Generalitat Valenciana i correspon a la Conselleria de Medi Ambient, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 27 de juny de 2001
  
El conseller d'Economia, Hisenda i Ocupació
  
VICENTE RAMBLA MOMPLET